એ જ દિવસે લંડનની નૅશનલ ગૅલેરી ઑફ આર્ટના માંધાતાઓએ એમની વિન્સેન્ટના સનફલાવરની ચકાસણી પૂરી કરી અને જાહેર કર્યું કે એ પેન્ટિંગ વાન ગોહનું ચોરાયેલું સનફલાવર નહોતું પણ વિન્સેન્ટે જાતે દોરેલું આબેહૂબ વાન ગોહના સનફલાવર જેવું જ ચિત્ર હતું. વધુમાં એમણે એ પણ જાહેર કર્યું કે ગુણવત્તાની દષ્ટિએ વિન્સેન્ટનું એ ચિત્ર વાન ગોહના સનફલાવર કરતાં અનેકગણું ચડિયાતું હતું. હેન્રીને મુક્ત કરવામાં આવ્યો. વિન્સેન્ટના ચિત્રની લિલામી ફરી શરૂ કરવામાં આવી, પણ એ પહેલાં ટીવી અને અખબારોએ વિન્સેન્ટે એની છાતીમાં પોતે જ છરી હુલાવી દીધી હતી એ તેમજ વિન્સેન્ટનું એ ચિત્ર ગુણવત્તાની દષ્ટિએ વાન ગોહ કરતાં પણ ઉત્તમ હતું – એ વાતોની જાહેરાત કરી દીધી હતી.